బెంగళూరు, చెన్నై (ఆంధ్రజ్యోతి): అన్నాడీఎంకే నాయకురాలు శశికళకు బెంగళూరు పరప్పన జైలులో రాణిభోగాలు అందుతున్నాయంటూ, ఫిర్యాదు చేసిన జైళ్ల డీఐజీ రూపపై బదిలీవేటు పడగా, ఆ సమాచారం రూపకు చేరవేశాడనే కారణంతో ఓ ఖైదీని జైలర్లు చితకబాదినట్లు తెలుస్తోంది. పరప్పన జైలు నుంచి ముగ్గురు ఖైదీలను బెళగావిలోని హిండలగా జైలుకు తరలించారు. అక్కడికి చేరేసరికే వారిలో ఒకరైన అనంతమూర్తి పరిస్థితి విషమంగా మారింది. రక్తం గడ్డ కట్టడంతోపాటు మూత్రవిసర్జన సమస్యగా మారింది. అంతకుముందు ఆయనను పరప్పన జైలర్లు బాగా కొట్టినట్టు చెబుతున్నారు. ప్రస్తుతం బెళగావి ప్రభుత్వ ఆసుపత్రికి తరలించి అనంతమూర్తికి చికిత్స అందిస్తున్నారు. మరోవైపు వినయ్కుమార్ కమిటీ పరప్పన జైలులో తన విచారణ ప్రారంభించింది. అయితే, కమిటీ రావడానికి రెండు రోజుల ముందే శశికళకి కేటాయించిన ప్రత్యేక సౌకర్యాలన్నింటినీ అధికారులు హడావిడిగా తొలగించినట్లు చెబుతున్నారు.
bengaluru, chennai (aandhrajyoti): annadienke nayakuralu sasikalaku bengaluru parappana jailulo raanibhogaalu andutunnaayantuu, firyaadu chesina jailla dig roopapai badilivetu padaga, aa samacharam roopaku cheravesadane kaaranamtho oo khaidini jailarlu chitakabaadinatlu telustondi. parappana jailu nunchi mugguru khaideelanu belagaavilooni hindalagaa jailuku taralinchaaru. akkadiki cheresarike vaarilo okaraina anantamurthy paristhiti vishamangaa maarindi. raktam gadda kattadamtopaatu moothravisarjana samasyagaa maarindi. antakumundu aayananu parappana jailarlu baga kottinattu chebutunnaru. prastutam belagavi prabhutva aasupatriki taralinchi anantamuurtiki chikitsa andistunnaaru. marovaipu vinaykumar commity parappana jailulo tana vichaarana praarambhinchindi. ayithe, commity raavadaaniki rendu rojula munde sasikalaki ketayinchina pratyeka soukaryaalannintinii adhikaarulu hadavidiga tolaginchinatlu chebutunnaru.